
ΔΕΛΤΙΟ ΤΥΠΟΥ
								
Αθήνα 11/10/2023
Ως Πανελλήνια Ομοσπονδία Ελευθεροεπαγγελματιών Παιδιάτρων, εκφράζουμε την λύπη και τον  αποτροπιασμό μας για το πρόσφατο περιστατικό βίας κατά γιατρού, σε δημόσια δομή υγείας. Το περιστατικό αυτό αποτελεί μια ακόμη προσθήκη στον μακρύ και συνεχώς αυξανόμενο κατάλογο της βίας κατά των επαγγελματιών υγείας.
Συγκεκριμένα, το περιστατικό έλαβε χώρα τις πρώτες πρωινές ώρες της Πέμπτης 5 Οκτωβρίου 2023, όταν παιδοχειρουργός, ενώ εκτελούσε υπηρεσία στο τμήμα επειγόντων περιστατικών του Νοσοκομείου Παίδων "Αγία Σοφία", δέχθηκε επίθεση και ξυλοδαρμό από συνοδό ασθενούς. Ο επιτιθέμενος, ο οποίος ήταν εξοργισμένος από τον χρόνο αναμονής για την εξέταση του συγγενικού του προσώπου, προκάλεσε χάος στο Τμήμα Επειγόντων Περιστατικών και αποφάσισε να επιτεθεί στον πρώτο γιατρό που αντίκρισε. 
Ως παιδίατροι, καταδικάζουμε έντονα αυτή την πράξη βίας και ζητάμε να ληφθούν άμεσα μέτρα για να διασφαλιστεί η ασφάλεια των επαγγελματιών υγείας. Καλούμε τις αρχές να λάβουν όλα τα απαραίτητα μέτρα για να αποτρέψουν την επανάληψη τέτοιων περιστατικών στο μέλλον. Καλούμε επίσης το κοινό να σέβεται το έργο των επαγγελματιών υγείας και να κατανοεί τις δύσκολες συνθήκες υπό τις οποίες εργάζονται.
Στεκόμαστε αλληλέγγυοι στον συνάδελφό μας και σε όλους τους επαγγελματίες υγείας που έχουν πέσει θύματα βίας και θα συνεχίσουμε να αγωνιζόμαστε για την ασφάλεια και την ευημερία τους.


Για την Ομοσπονδία	
Ο Πρόεδρος							Ο Γραμματέας	
Κων/νος Ι. Νταλούκας						Ιωάννης Ρίτσας 

